Λουδοβίκος Φρειδερίκος Α΄ του Σβάρτσμπουργκ-Ρούντολστατ

Ο Λουδοβίκος Φρειδερίκος Α΄, γερμ.: Louis Frederick I fürst von Schwarzburg-Rudolstadt (25 Οκτωβρίου 1667 στo Ρούντολστατ - 24 Ιουνίου 1718, στo Ρούντολστατ) ααπό τον Οίκο του Σβάρτσμπουργκ ήταν ο κυβερνών πρίγκιπας του Σβάρτσμπργκ-Ρούντολστατ, κόμης του Χόενσταϊν, κύριος του Ρούντολστατ, Μπλάνκενμπουργκ και Ζόντερσχαουζεν από το 1710 μέχρι το τέλος του.

 Βιογραφία 
Ήταν γιος του Αλβέρτου-Αντώνιου του Σβάρτσμπουργκ-Ρούντολστατ και τής ποιήτριας και φιλοσόφου κόμισσας Αιμιλίας-Ιουλιανής τού Μπάρμπυ-Μύλινγκεν, κόρης του Αλβέρτου-Φρειδερίκου κόμη του Μπάρμπυ-Μύλινγκεν.

Μεταξύ Μαΐου 1687 και Οκτωβρίου 1688, έκανε μία Μεγάλη Περιοδία, συνοδευόμενη από τον αυλάρχη (hofmeister) του Γιόχαν φον Άσεμπουργκ. Έγινε δεκτός στο ανάκτορο των Βερσαλλιών από τον βασιλιά Λουδοβίκο ΙΔ΄, και στη Βιέννη από τον αυτοκράτορα Λεοπόλδο Α ́. Τον καλωσόρισε επίσης ο Φρειδερίκος Α ́ δούκας της Σαξονίας-Γκότα-Άλτενμπουργκ, της οποίας την κόρη Άννα-Σοφία θα παντρευόταν στις 15 Οκτωβρίου 1691 στο κάστρο Φρίντενσταϊν στη Γκότα. Το ζευγάρι θα είχε 15 παιδιά.

Ο πατέρας του έγινε αυτοκρατορικός πρίγκιπας το 1697, και πάλι το 1710. Το 1710 ο πατέρας του αποδέχθηκε τελικά την αναβίβαση, αλλά δεν την έκανε δημόσια. Μετά το τέλος τού πατέρα του το 1710, ο Λουδοβίκος-Φρειδερίκος Α΄ κληρονόμησε το Σβάρτσμπουργκ-Ρούντολστατ και δημοσίευσε την προαγωγή. Από τις 15 Απριλίου 1711 είχε την προσφώνηση για τον εαυτό του ως πρίγκιπα του Σβάρτσμπουργκ-Ρούντολστατ. Εκείνη την εποχή, το πριγκιπάτο είχε περίπου 45.000 κατοίκους. Η ανύψωση ενίσχυσε τη θέση τού Οίκου τού Σβάρτσμπουργκ έναντι στον Οίκο των Βέττιν και εξασφάλισε την επιβίωσή του μέχρι τα σύγχρονα χρόνια. Μεταξύ του 1697 και του 1719, πρόσθεσαν μία αυτοκρατορική αίθουσα στη νότια πλευρά τού κάστρου τους στο Σβάρτσμπουργκ, υπογραμμίζοντας τη σημασία που οι πρίγκιπες προσδίδουν στην αναβίβασή τους.

Ο Λουδοβίκος-Φρειδερίκος Α΄ είχε βοηθήσει τον πατέρα του στη διοίκηση τού πριγκιπάτου ακόμη και πριν από το 1710. Αφού κληρονόμησε τον θρόνο, μεταρρύθμισε την διοίκηση με απολυταρχική βάση. Ο Γεώργος-Ούλριχ τού Μπόιλβιτς ήταν ο υψηλότερος δημόσιος υπάλληλος στο πριγκιπάτο. Εμπνευσμένος από τον βασιλιά Ήλιο, ο Λουδοβίκος-Φρειδερίκος Α ́ έπαιξε με την ιδέα να μεταφέρει την κατοικία του στο Σβάρτσμπουργκ. Ωστόσο, η οικονομική του κατάσταση το έκανε αδύνατον.

Ο Λουδοβίκος-Φρειδερίκος Α΄ αυτοκτόνησε στις 24 Ιουνίου 1718, και τον διαδέχτηκε ο μεγαλύτερος γιος του Φρειδερίκος-Αντώνιος.

 Οικογένεια 
Στις 15 Οκτωβρίου 1691 στο κάστρο Φρήντενσταϊν στη Γκότα, νυμφεύτηκε την Άννα-Σοφία των Βέττιν, κόρη του Φρειδερίκου Α΄ δούκα της Σαξονίας-Γόθας-Αλτεμβούργου. Είχαν 13 παιδιά:
 Φρειδερίκος-Αντώνιος (1692-1744), πρίγκιπας του Σβάρτσμπουργκ-Ρούντολστατ, νυμφεύτηκε πρώτα τη Σοφία-Βιλελμίνη της Σαξονίας-Κόμπουργκ-Ζάαλφελντ (1690-1727), και μετά την πριγκίπισσα Χριστίνα-Σοφία τού Όστφρησλαντ (1688-1750) 
 Αμαλία-Μαγδαληνή (1693), απεβ. νήπιο.
 Σοφία-Λουίζα (1693-1776).
 Σοφία-Ιουλιανή (1694-1776), μοναχή στο αβαείο Γκάντερσχαϊμ.
 Γουλιέλμος-Λουδοβίκος (1696-1757), νυμφεύτηκε το 1726 με την Καρολίνα-Ερριέττα Γκέμπαουερ (1706-1794), η οποία έγινε βαρόνη του Μπρόκενμπουργκ το 1727.
 Χριστίνα-Δωροθέα (1697-1698).
 Αλβέρτος-Αντώνιος (1698-1720), απεβ. 22 ετών.
 Αιμιλία-Ιουλιανή (1699-1774).
 Άννα-Σοφία (1700-1780), παντρεύτηκε το 1723 με τον Φραγκίσκο-Ιωσία δούκα της Σαξονίας-Κόμπουργκ-Ζάαλφελντ (1697-1764).
 Σοφία-Δωροθέα (1706-1737), απεβ. 31 ετών.
 Φρειδερίκη-Λουίζα (1706-1787).
 Μαγδαληνή-Σίβυλλα (1707-1795), μοναχή στο αβαείο Γκάντερσχαϊμ.
 Λουδοβίκος-Γκύντερ Β΄ (1708-1790), πρίγκιπας του Σβάρτσμπουργκ-Ρούντολστατ, νυμφεύτηκε το 1733 την Σοφία-Ερριέττα κόμισσα του Ρόις-Ούντεργκραϊτς (1711-1771).

Πρόγονοι

 Αναφορές 
 Die Fürsten von Schwarzburg-Rudolstadt, Thüringer Landesmuseum Heidecksburg, Rudolstadt, 1997 (3rd ed., 2001), 
 Horst Fleischer, Hans Herz, Lutz Unbehaun and Frank Esche: Die Grafen von Schwarzburg-Rudolstadt: Albrecht VII. bis Albert Anton, Taschenbuch, 2000
 Johann Christian August Junghans: Geschichte der schwarzburgischen Regenten, Leipzig, 1821 Online

 Παραπομπές 

Κατηγορία:Οίκος του Σβάρτσμπουργκ